title: Eiropas Centrālās bankas Lēmums (ES) 2019/322 (2019. gada 31. janvāris) par tiesību pieņemt lēmumus par nacionālajos tiesību aktos piešķirto uzraudzības pilnvaru deleģēšanu (ECB/2019/4)

text:
                  25.2.2019

                  LV

                  Eiropas Savienības Oficiālais Vēstnesis

                  L 55/7

         EIROPAS CENTRĀLĀS BANKAS LĒMUMS (ES) 2019/322
         (2019. gada 31. janvāris)
         par tiesību pieņemt lēmumus par nacionālajos tiesību aktos piešķirto uzraudzības pilnvaru deleģēšanu (ECB/2019/4)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (1), un jo īpaši tās 4. panta 1. punkta d) un e) apakšpunktu, kā arī 4. panta 3. punktu un 9. panta 1. punktu,
         ņemot vērā Eiropas Centrālās bankas Lēmumu (ES) 2017/933 (2016. gada 16. novembris) par ar uzraudzības uzdevumiem saistītu juridisku instrumentu pieņemšanas pilnvaru deleģēšanas vispārējo regulējumu (ECB/2016/40) (2) un jo īpaši tā 4. pantu,
         tā kā:

                     (1)

                     Regulas (ES) Nr. 1024/2013 6. panta regulējuma ietvaros Eiropas Centrālā banka (ECB) pilda tās ekskluzīvo uzdevumu uzraudzīt kredītiestādes ar mērķi nodrošināt uzraudzības standartu konsekventu piemērošanu, lai stiprinātu finanšu stabilitāti un nodrošinātu līdzvērtīgus konkurences apstākļus.

                     (2)

                     Regulas (ES) Nr. 1024/2013 4. panta 3. punktā noteikts, ka ECB jāpiemēro visus attiecīgos Eiropas Savienības tiesību aktus un, ja šie Eiropas Savienības tiesību akti ir direktīvas, nacionālos tiesību aktus, ar kuriem šīs direktīvas transponē.

                     (3)

                     Saskaņā ar Regulas (ES) Nr. 1024/2013 9. panta 1. punkta otro daļu, lai veiktu tai uzticētos uzdevumus, ECB ir visas pilnvaras un pienākumi, kas noteikti Regulā (ES) Nr. 1024/2013, un visas pilnvaras un pienākumi, kas kompetentajām iestādēm ir saskaņā ar attiecīgajiem Eiropas Savienības tiesību aktiem. ECB kompetence attiecas arī uz tādu saskaņā ar nacionālajiem tiesību aktiem piešķirtu uzraudzības pilnvaru īstenošanu, kuras nav tieši noteiktas Eiropas Savienības tiesību aktos, ciktāl šādas pilnvaras ietilpst ECB uzdevumos saskaņā ar Regulas (ES) Nr. 1024/2013 4. pantu un nepieciešamas uzraudzības funkciju veikšanai. ECB kā kompetentajai iestādei katru gadu jāpieņem ievērojams skaits lēmumu par nacionālajos tiesību aktos piešķirtajām uzraudzības pilnvarām.

                     (4)

                     Lai veicinātu lēmumu pieņemšanas procesu, nepieciešams deleģēšanas lēmums attiecībā uz šādu lēmumu pieņemšanu. Eiropas Savienības Tiesa atzinusi pilnvaru deleģēšanu par vajadzīgu, lai iestāde, kurai jāpieņem ievērojams lēmumu skaits, varētu veikt savus pienākumus. Tiesa tāpat atzinusi, ka lēmējinstanču darboties spējas nodrošināšana atbilst principiem, kas piemīt visām institucionālajām sistēmām (3).

                     (5)

                     Lēmumu pieņemšanas pilnvaru deleģēšanai jābūt ierobežotai un proporcionālai, un deleģēšanas piemērošanas jomai jābūt skaidri definētai.

                     (6)

                     Lēmumā (ES) 2017/933 (ECB/2016/40) noteikta procedūra, kura jāievēro, pieņemot deleģēšanas lēmumus attiecībā uz uzraudzību, un personas, kurām var tikt deleģētas lēmumu pieņemšanas pilnvaras. Minētais lēmums neietekmē ECB uzraudzības uzdevumu izpildi un neierobežo Uzraudzības valdes kompetenci iesniegt ECB Padomei pabeigtus lēmumu projektus.

                     (7)

                     Ja šajā lēmumā noteiktie kritēriji deleģēta lēmuma pieņemšanai netiek izpildīti, lēmumi jāpieņem saskaņā ar iebildumu neizteikšanas procedūru, kas noteikta Regulas (ES) Nr. 1024/2013 26. panta 8. punktā un precizēta Lēmuma ECB/2004/2 (4) 13.g pantā. Turklāt iebildumu neizteikšanas procedūra būtu jāizmanto arī tad, ja struktūrvienību vadītājiem ir bažas par nacionālo pilnvaru lēmumu vērtēšanas kritēriju izpildi novērtējuma sarežģītības dēļ.

                     (8)

                     ECB uzraudzības lēmumi var tikt pakļauti administratīvai pārskatīšanai saskaņā ar Regulas (ES) Nr. 1024/2013 24. pantu un to, kā tas tālāk noteikts Lēmumā ECB/2014/16 (5). Šādas administratīvās pārskatīšanas gadījumā Uzraudzības valdei būtu jāņem vērā Administratīvās pārskatīšanas padomes atzinumu un iesniedz jaunu lēmuma projektu ECB Padomes apstiprināšanai saskaņā ar iebildumu neizteikšanas procedūru,

               IR PIEŅĒMUSI ŠO LĒMUMU.

            1. pants
            Definīcijas
            Šajā lēmumā piemēro šādas definīcijas:

                        1)

                        “nacionālo pilnvaru lēmumi” ir lēmumi, kurus ECB pieņem, īstenojot saskaņā ar nacionālajiem tiesību aktiem piešķirtās uzraudzības pilnvaras, kuras nav tieši noteiktas Eiropas Savienības tiesību aktos;

                        2)

                        “līdzdalības iegūšana” ir tiešas vai netiešas līdzdalības iegūšana citas iestādes kapitālā vai balsstiesībās, t.sk. jaunas iestādes izveidošanas rezultātā, izņemot būtiskas līdzdalības iegūšanu Eiropas Parlamenta un Padomes Direktīvas 2013/36/ES (6) 22. panta izpratnē;

                        3)

                        “apvienošanās” ir a) darbība, ar ko viena vai vairākas sabiedrības, kuru darbību izbeidz ar likvidāciju vai bez tās, nodod visus savus aktīvus un pasīvus esošai sabiedrībai vai jaunai sabiedrībai apmaiņā pret to, ka to akcionāriem tiek emitēti vērtspapīri vai akcijas, kas veido minētās esošās sabiedrības vai jaunās sabiedrības kapitālu, vai b) jebkurš darījums, kas ir apvienošanās saskaņā ar attiecīgajiem nacionālajiem tiesību aktiem;

                        4)

                        “sadalīšana” ir a) darbība, ar ko viena vai vairākas sabiedrības sadala daļu to aktīvu un pasīvu un izveido jaunu sabiedrību, kuras turējumā ir šie aktīvi un pasīvi, vai b) jebkurš darījums, kas ir sadalīšana saskaņā ar attiecīgajiem nacionālajiem tiesību aktiem;

                        5)

                        “trešā valsts vai teritorija” ir valsts vai teritorija ārpus Eiropas Ekonomikas zonas;

                        6)

                        “saistītā persona” ir fiziska persona, kas ir saistīta ar kredītiestādi, vai šādas personas tuvs ģimenes loceklis, vai juridiska persona, kas saistīta ar kredītiestādi saskaņā ar attiecīgajiem nacionālajiem tiesību aktiem;

                        7)

                        “UPNP lēmums” ir lēmums, kuru, pamatojoties uz Regulas (ES) Nr. 1024/2013 16. pantu, ECB pieņem pēc gada uzraudzības pārbaudes un novērtēšanas procesa pabeigšanas Direktīvas 2013/36/ES 97. panta izpratnē;

                        8)

                        “likviditātes seguma rādītājs” (LSR) ir rādītājs, kas definēts Komisijas Deleģētās regulas (ES) 2015/61 4. pantā (7);

                        9)

                        “līdzvērtīgi uzraudzības un regulatīvie standarti” ir uzraudzības un regulatīvās prasības vai pasākumi, kurus piemēro trešā valsts vai teritorija un kurus Eiropas Komisija atzīst par līdzvērtīgiem tiem, kurus piemēro Eiropas Savienībā saskaņā ar Eiropas Parlamenta un Padomes Regulas (ES) Nr. 575/2013 107. panta 4. punktu un 114. panta 7. punktu (8). Attiecīgās trešās valstis un teritorijas ir uzskaitītas Komisijas Īstenošanas lēmuma 2014/908/ES I un IV pielikumā (9);

                        10)

                        “deleģēšanas lēmums” un “deleģētais lēmums” ir deleģēšanas lēmums un deleģētais lēmums Lēmuma (ES) 2017/933 (ECB/2016/40) 3. panta 2. un 4. punktā nozīmē;

                        11)

                        “struktūrvienību vadītāji” ir ECB struktūrvienību vadītāji, kuriem deleģētas tiesības pieņemt nacionālo pilnvaru lēmumus;

                        12)

                        “iebildumu neizteikšanas procedūra” ir procedūra, kas noteikta Regulas (ES) Nr. 1024/2013 26. panta 8. punktā, kā tālāk noteikts Lēmuma ECB/2004/2 13.g pantā;

                        13)

                        “negatīvs lēmums” ir lēmums, ar kuru nepiešķir atļauju, kuru lūgusi nozīmīga uzraudzītā iestāde, vai nepiešķir to pilnībā. Lēmumu ar papildu noteikumiem, piem., nosacījumiem vai pienākumiem, uzskata par negatīvu lēmumu, izņemot, ja šādi papildu noteikumi: a) nodrošina, ka uzraudzītā iestāde atbilst attiecīgo nacionālo tiesību aktu prasībām un par tām notikusi rakstiska vienošanās; vai b) tikai atkārto vienu vai vairākas esošās prasības, kuras iestādei jāievēro saskaņā ar nacionālo tiesību aktu attiecīgajiem noteikumiem vai attiecībā uz kurām nepieciešama informācija par vienas vai vairāku prasību izpildi;

                        14)

                        “nozīmīga uzraudzītā iestāde” ir nozīmīga uzraudzītā iestāde, kas definēta Eiropas Centrālās bankas Regulas (ES) Nr. 468/2014 (ECB/2014/17) 2. panta 16. punktā (10);

                        15)

                        “filiāle” ir filiāle Regulas (ES) Nr. 575/2013 4. panta 1. punkta 17) apakšpunkta izpratnē;

                        16)

                        “pārstāvniecība” ir birojs, kas veicina un atbalsta uzraudzītās iestādes darbības, bet neveic kredītiestādes darbību;

                        17)

                        “atbalsta blakuspakalpojumi” ir administratīvie pakalpojumi, klientu apkalpošana, parādu piedziņa, e-paraksti vai citi līdzīgi pakalpojumi, kas saistīti ar kredītiestādes darbību;

                        18)

                        “ECB norādījumi” ir saskaņā ar Uzraudzības valdes priekšlikumu ECB Padomes pieņemts dokuments, kas publicēts ECB tīmekļa vietnē un kurā sniegti norādījumi par to, kā ECB interpretē juridiskās prasības.

            2. pants
            Priekšmets un piemērošanas joma

               1.   Šajā lēmumā noteikti kritēriji tam, kā ECB struktūrvienību vadītājiem deleģē tiesības pieņemt nacionālo pilnvaru lēmumus.

               2.   Lēmumu pieņemšanas tiesību deleģēšana neietekmē uzraudzības novērtējumu, kuru jāveic nacionālo pilnvaru lēmumu pieņemšanas vajadzībām.

            3. pants
            Nacionālo pilnvaru lēmumu deleģēšana

               1.   Saskaņā ar Lēmuma (ES) 2017/933 (ECB/2016/40) 4. pantu ECB Padome ECB Valdes saskaņā ar minētā lēmuma 5. pantu nominētiem ECB struktūrvienību vadītājiem deleģē tiesības pieņemt nacionālo pilnvaru lēmumus attiecībā uz: a) līdzdalības iegūšanu; b) aktīvu vai pasīvu iegādi; c) līdzdalības pārdošanu; d) aktīvu vai pasīvu pārdošanu; e) apvienošanos; f) sadalīšanu; g) darbībām trešās valstīs vai teritorijās; h) ārpakalpojumu izmantošanu; i) statūtu grozījumiem; j) ārējo revidentu iecelšanu; k) kredītu saistītām personām.

               2.   Nacionālo pilnvaru lēmumus, kas minēti 1. punktā, ar deleģēta lēmuma palīdzību pieņem, ja izpildīti 4.–14. pantā noteiktie kritēriji deleģētu lēmumu pieņemšanai.

               3.   Nacionālo pilnvaru lēmumus nepieņem ar deleģēta lēmuma palīdzību, ja nacionālie tiesību akti prasa uzraudzības iestāžu apstiprinājumu kredītiestādes stratēģiskajiem pasākumiem vai ja novērtējuma sarežģītība prasa tos pieņemt saskaņā ar iebildumu neizteikšanas procedūru.

               4.   Lēmumu pieņemšanas tiesību deleģēšana attiecas gan uz uzraudzības lēmumu pieņemšanu, gan ECB veiktu pozitīvu novērtējumu apstiprināšanu gadījumos, kuros uzraudzības lēmums nav nepieciešams saskaņā ar nacionālajiem tiesību aktiem.

               5.   Negatīvus lēmumus ar deleģēta lēmuma palīdzību nepieņem.

               6.   Ja lēmumu nevar pieņemt ar deleģēta lēmuma palīdzību, to pieņem saskaņā ar iebildumu neizteikšanas procedūru.

            4. pants
            Kritēriji deleģētu lēmumu pieņemšanai par līdzdalības iegūšanu

               1.   Lēmumus par to, kā apstiprina nozīmīgas uzraudzītās iestādes veiktu līdzdalības iegūšanu kredītiestādēs vai iestādēs, kas nav kredītiestādes, pieņem ar deleģēta lēmuma palīdzību, ja izpildīti visi šādi kritēriji:

                           a)

                           ietekme uz ieguvējas nozīmīgās uzraudzītās iestādes pašu kapitālu ir ierobežota, kas nozīmē, ka:

                                       i)

                                       pēc līdzdalības iegūšanas pašu kapitāls pārsniedz, un aplēsts, ka turpinās pārsniegt, Regulas (ES) Nr. 575/2013 92. panta 1. punktā noteikto prasību summu, pašu kapitālu, kas jātur saskaņā ar Regulas (ES) Nr. 1024/2013 16. panta 2. punkta a) apakšpunktu, apvienoto rezervju prasību, kas definēta Direktīvas 2013/36/ES 128. panta 6. punktā, un 2. pīlāra kapitāla norādes, kas noteiktas pēdējā pieejamajā UPNP lēmumā; un

                                       ii)

                                       samazinājuma ietekme uz 1. līmeņa pamatkapitāla rādītāju, 1. līmeņa kapitāla rādītāju un kopējo kapitāla rādītāju ir mazāka par 100 bāzes punktiem;

                           b)

                           ietekme uz ieguvējas nozīmīgās uzraudzītās iestādes likviditātes situāciju ir ierobežota, kas nozīmē, ka:

                                       i)

                                       LSR saglabājas virs 110 % un ir virs likviditātes prasībām, kas noteiktas pēdējā pieejamajā UPNP lēmumā, ja tās ir augstākas par prasīto obligāto LSR;

                                       ii)

                                       konsolidētā līmenī LSR netiek samazināts vairāk kā par 50 %;

                           c)

                           iegūtā iestāde atrodas Eiropas Savienības vai Eiropas Ekonomikas zonas dalībvalstī, vai trešā valstī vai teritorijā ar līdzvērtīgiem uzraudzības un regulatīvajiem standartiem.

               2.   Līdzdalības iegūšanas novērtējumu veic saskaņā ar attiecīgajiem nacionālo tiesību aktu noteikumiem, ņemot vērā arī visus piemērojamos ECB norādījumus un/vai nacionālo kompetento iestāžu politikas nostājas, norādījumus vai līdzīgus aktus.

            5. pants
            Kritēriji deleģētu lēmumu pieņemšanai par aktīvu vai pasīvu iegādi

               1.   Lēmumus par to, kā apstiprina nozīmīgas uzraudzītās iestādes veiktu aktīvu vai pasīvu iegādi kredītiestādēs vai iestādēs, kas nav kredītiestādes, pieņem ar deleģēta lēmuma palīdzību, ja izpildīti visi šādi kritēriji:

                           a)

                           iegādes ietekme uz iegādes veicējas nozīmīgās uzraudzītās iestādes pašu kapitālu ir ierobežota, kas nozīmē, ka:

                                       i)

                                       pēc līdzdalības iegūšanas pašu kapitāls pārsniedz, un aplēsts, ka turpinās pārsniegt, Regulas (ES) Nr. 575/2013 92. panta 1. punktā noteikto prasību summu, pašu kapitālu, kas jātur saskaņā ar Regulas (ES) Nr. 1024/2013 16. panta 2. punkta a) apakšpunktu, apvienoto rezervju prasību, kas definēta Direktīvas 2013/36/ES 128. panta 6. punktā, un 2. pīlāra kapitāla norādes, kas noteiktas pēdējā pieejamajā UPNP lēmumā; un

                                       ii)

                                       samazinājuma ietekme uz 1. līmeņa pamatkapitāla rādītāju, 1. līmeņa kapitāla rādītāju un kopējo kapitāla rādītāju ir mazāka par 100 bāzes punktiem;

                           b)

                           iegādes ietekme uz iegādes veicējas nozīmīgās uzraudzītās iestādes likviditātes situāciju ir ierobežota, kas nozīmē, ka:

                                       i)

                                       LSR saglabājas virs 110 % un ir virs likviditātes prasībām, kas noteiktas pēdējā pieejamajā UPNP lēmumā, ja tās ir augstākas par prasīto obligāto LSR; un

                                       ii)

                                       konsolidētā līmenī LSR netiek samazināts vairāk nekā par 50 %;

                           c)

                           iegādāto aktīvu un pasīvu vērtība nepārsniedz 25 % no iegādes veicējas nozīmīgās uzraudzītās iestādes kopējiem aktīviem individuālā līmenī.

               2.   Aktīvu vai pasīvu iegādes novērtējumu veic saskaņā ar attiecīgajiem nacionālo tiesību aktu noteikumiem, ņemot vērā arī visus piemērojamos ECB norādījumus un/vai nacionālo kompetento iestāžu politikas nostājas, norādījumus vai līdzīgus aktus.

            6. pants
            Kritēriji deleģētu lēmumu pieņemšanai par līdzdalības pārdošanu

               1.   Lēmumus par nozīmīgas uzraudzītās iestādes veiktas līdzdalības pārdošanas apstiprināšanu pieņem ar deleģēta lēmuma palīdzību, ja izpildīti visi šādi kritēriji:

                           a)

                           ietekme uz pārdevējas nozīmīgās uzraudzītās iestādes pašu kapitālu ir ierobežota, kas nozīmē, ka:

                                       i)

                                       pēc līdzdalības pārdošanas pašu kapitāls pārsniedz, un aplēsts, ka turpinās pārsniegt, Regulas (ES) Nr. 575/2013 92. panta 1. punktā noteikto prasību summu, pašu kapitālu, kas jātur saskaņā ar Regulas (ES) Nr. 1024/2013 16. panta 2. punkta a) apakšpunktu, apvienoto rezervju prasību, kas definēta Direktīvas 2013/36/ES 128. panta 6. punktā, un 2. pīlāra kapitāla norādes, kas noteiktas pēdējā pieejamajā UPNP lēmumā; un

                                       ii)

                                       samazinājuma ietekme uz 1. līmeņa pamatkapitāla rādītāju, 1. līmeņa kapitāla rādītāju un kopējo kapitāla rādītāju ir mazāka par 100 bāzes punktiem;

                           b)

                           ietekme uz pārdevējas nozīmīgās uzraudzītās iestādes likviditātes situāciju ir ierobežota, kas nozīmē, ka:

                                       i)

                                       LSR saglabājas virs 110 % un ir virs likviditātes prasībām, kas noteiktas pēdējā pieejamajā UPNP lēmumā, ja tās ir augstākas par prasīto obligāto LSR; un

                                       ii)

                                       konsolidētā līmenī LSR netiek samazināts vairāk kā par 50 %;

               2.   Līdzdalības pārdošanas novērtējumu veic saskaņā ar attiecīgajiem nacionālo tiesību aktu noteikumiem, ņemot vērā arī visus piemērojamos ECB norādījumus un/vai nacionālo kompetento iestāžu politikas nostājas, norādījumus vai līdzīgus aktus.

            7. pants
            Kritēriji deleģētu lēmumu pieņemšanai par aktīvu vai pasīvu pārdošanu

               1.   Lēmumus par nozīmīgas uzraudzītās iestādes veiktas aktīvu vai pasīvu pārdošanas apstiprināšanu pieņem ar deleģēta lēmuma palīdzību, ja izpildīti visi šādi kritēriji:

                           a)

                           aktīvu vai pasīvu pārdošanas ietekme uz pārdevējas nozīmīgās uzraudzītās iestādes pašu kapitālu ir ierobežota, kas nozīmē, ka:

                                       i)

                                       pēc līdzdalības pārdošanas pašu kapitāls pārsniedz, un aplēsts, ka turpinās pārsniegt, Regulas (ES) Nr. 575/2013 92. panta 1. punktā noteikto prasību summu, pašu kapitālu, kas jātur saskaņā ar Regulas (ES) Nr. 1024/2013 16. panta 2. punkta a) apakšpunktu, apvienoto rezervju prasību, kas definēta Direktīvas 2013/36/ES 128. panta 6. punktā, un 2. pīlāra kapitāla norādes, kas noteiktas pēdējā pieejamajā UPNP lēmumā; un

                                       ii)

                                       samazinājuma ietekme uz 1. līmeņa pamatkapitāla rādītāju, 1. līmeņa kapitāla rādītāju un kopējo kapitāla rādītāju ir mazāka par 100 bāzes punktiem;

                           b)

                           aktīvu vai pasīvu pārdošanas ietekme uz pārdevējas nozīmīgās uzraudzītās iestādes likviditātes situāciju ir ierobežota, kas nozīmē, ka:

                                       i)

                                       LSR saglabājas virs 110 % un ir virs likviditātes prasībām, kas noteiktas pēdējā pieejamajā UPNP lēmumā, ja tās ir augstākas par prasīto obligāto LSR; un

                                       ii)

                                       konsolidētā līmenī LSR netiek samazināts vairāk kā par 50 %;

                           c)

                           pārdoto aktīvu vai pasīvu vērtība nepārsniedz 25 % no pārdevējas nozīmīgās uzraudzītās iestādes kopējiem aktīviem individuālā līmenī.

               2.   Aktīvu vai pasīvu pārdošanas novērtējumu veic saskaņā ar attiecīgajiem nacionālo tiesību aktu noteikumiem, ņemot vērā arī visus piemērojamos ECB norādījumus un/vai nacionālo kompetento iestāžu politikas nostājas, norādījumus vai līdzīgus aktus.

            8. pants
            Kritēriji deleģētu lēmumu pieņemšanai par apvienošanos

               1.   Lēmumus par apvienošanās, kurā iesaistīta vismaz viena nozīmīga uzraudzītā iestāde, apstiprināšanu pieņem ar deleģēta lēmuma palīdzību, ja izpildīti visi šādi kritēriji:

                           a)

                           apvienošanās ietekme uz nozīmīgās uzraudzītās iestādes pašu kapitālu ir ierobežota, kas nozīmē, ka:

                                       i)

                                       pēc apvienošanās pašu kapitāls pārsniedz, un aplēsts, ka turpinās pārsniegt, Regulas (ES) Nr. 575/2013 92. panta 1. punktā noteikto prasību summu, pašu kapitālu, kas jātur saskaņā ar Regulas (ES) Nr. 1024/2013 16. panta 2. punkta a) apakšpunktu, apvienoto rezervju prasību, kas definēta Direktīvas 2013/36/ES 128. panta 6. punktā, un vajadzības gadījumā 2. pīlāra kapitāla norādes, kas noteiktas pēdējā pieejamajā UPNP lēmumā; un

                                       ii)

                                       samazinājuma ietekme uz 1. līmeņa pamatkapitāla rādītāju, 1. līmeņa kapitāla rādītāju un kopējo kapitāla rādītāju ir mazāka par 100 bāzes punktiem;

                           b)

                           apvienošanās ietekme uz nozīmīgās uzraudzītās iestādes likviditātes situāciju ir ierobežota, kas nozīmē, ka:

                                       i)

                                       LSR saglabājas virs 110 % un ir virs likviditātes prasībām, kas noteiktas pēdējā pieejamajā UPNP lēmumā, ja tās ir augstākas par prasīto obligāto LSR; un

                                       ii)

                                       konsolidētā līmenī LSR netiek samazināts vairāk kā par 50 %;

                           c)

                           apvienošanās rezultātā izveidotā nozīmīgas uzraudzītās iestādes pārvaldības struktūra nerada bažas no uzraudzības viedokļa.

               2.   Lēmumu pieņemšanas tiesības struktūrvienību vadītājiem nekādā gadījumā nedeleģē attiecībā uz:

                           a)

                           vienas nozīmīgas uzraudzītās iestādes apvienošanos ar citu iestādi, kura nav nozīmīgās uzraudzītās iestādes grupā; vai

                           b)

                           vienā grupā esošu nozīmīgu uzraudzīto iestāžu pārrobežu apvienošanos.

               3.   Apvienošanās novērtējumu veic saskaņā ar attiecīgajiem nacionālo tiesību aktu noteikumiem, ņemot vērā arī visus piemērojamos ECB norādījumus un/vai nacionālo kompetento iestāžu politikas nostājas, norādījumus vai līdzīgus aktus.

            9. pants
            Kritēriji deleģētu lēmumu pieņemšanai par sadalīšanu

               1.   Lēmumus par sadalīšanas, kurā iesaistīta vismaz viena nozīmīga uzraudzītā iestāde, apstiprināšanu pieņem ar deleģēta lēmuma palīdzību, ja izpildīti visi šādi kritēriji:

                           a)

                           sadalīšanas ietekme uz nozīmīgās uzraudzītās iestādes vai iestāžu pašu kapitālu ir ierobežota, kas nozīmē, ka:

                                       i)

                                       pēc sadalīšanas pašu kapitāls pārsniedz, un aplēsts, ka turpinās pārsniegt, Regulas (ES) Nr. 575/2013 92. panta 1. punktā noteikto prasību summu, pašu kapitālu, kas jātur saskaņā ar Regulas (ES) Nr. 1024/2013 16. panta 2. punkta a) apakšpunktu, apvienoto rezervju prasību, kas definēta Direktīvas 2013/36/ES 128. panta 6. punktā, un vajadzības gadījumā 2. pīlāra kapitāla norādes, kas noteiktas pēdējā pieejamajā UPNP lēmumā; un

                                       ii)

                                       samazinājuma ietekme uz 1. līmeņa pamatkapitāla rādītāju, 1. līmeņa kapitāla rādītāju un kopējo kapitāla rādītāju ir mazāka par 100 bāzes punktiem;

                           b)

                           sadalīšanas ietekme uz nozīmīgās uzraudzītās iestādes vai iestāžu likviditātes situāciju ir ierobežota, kas nozīmē, ka:

                                       i)

                                       LSR saglabājas virs 110 % un ir virs likviditātes prasībām, kas noteiktas pēdējā pieejamajā UPNP lēmumā, ja tās ir augstākas par prasīto obligāto LSR; un

                                       ii)

                                       konsolidētā līmenī LSR netiek samazināts vairāk kā par 50 %;

                           c)

                           sadalīšanas rezultātā izveidotā nozīmīgas uzraudzītās iestādes vai iestāžu pārvaldības struktūra nerada bažas no uzraudzības viedokļa.

               2.   Lēmumu pieņemšanas tiesības struktūrvienību vadītājiem nekādā gadījumā nedeleģē attiecībā uz:

                           a)

                           sadalīšanu, kuras rezultātā tiek izveidota cita iestāde, kura nav nozīmīgās uzraudzītās iestādes grupā; vai

                           b)

                           sadalīšanu, kuras rezultātā tiek izveidota iestāde valstī vai teritorijā, kura nav valsts vai teritorija, kurā reģistrēta nozīmīgā uzraudzītā iestāde.

               3.   Sadalīšanas novērtējumu veic saskaņā ar attiecīgajiem nacionālo tiesību aktu noteikumiem, ņemot vērā arī visus piemērojamos ECB norādījumus un/vai nacionālo kompetento iestāžu politikas nostājas, norādījumus vai līdzīgus aktus.

            10. pants
            Kritēriji deleģētu lēmumu pieņemšanai par darbībām trešās valstīs vai teritorijās

               1.   Lēmumus par to, kā apstiprina nozīmīgas uzraudzītās iestādes veiktu filiāles reģistrāciju trešā valstī vai teritorijā, pieņem ar deleģēta lēmuma palīdzību, ja izpildīti visi šādi kritēriji:

                           a)

                           filiāle reģistrēta trešā valstī vai teritorijā, kurā ir līdzvērtīgi uzraudzības un regulatīvie standarti;

                           b)

                           darbību programmā aplēstie filiāles kopējie aktīvi nav lielāki par 10 % no nozīmīgās uzraudzītās iestādes kopējiem aktīviem; un

                           c)

                           filiāle veic darījumus, kas galvenokārt tiek izpildīti trešajā valstī vai teritorijā, kurā filiāle reģistrēta.

               2.   Lēmumus par šādām nozīmīgas uzraudzītās iestādes darbībām pieņem ar deleģēta lēmuma palīdzību:

                           a)

                           filiāles slēgšana;

                           b)

                           izmaiņas filiāļu struktūrās;

                           c)

                           pārstāvniecības izveide vai slēgšana; un

                           d)

                           banku pakalpojumu sniegšana trešā valstī vai teritorijā bez fiziskas klātbūtnes tajā filiāles vai meitasuzņēmuma veidā,

                     izņemot gadījumus, kuros darbības tiek veiktas valstī, kura iekļauta Komisijas Deleģētās regulas (ES) 2016/1675 pielikumā norādītajā sarakstā (11).

               3.   Darbību trešās valstīs vai teritorijās novērtējumu veic saskaņā ar attiecīgajiem nacionālo tiesību aktu noteikumiem, ņemot vērā arī visus piemērojamos ECB norādījumus un/vai nacionālo kompetento iestāžu politikas nostājas, norādījumus vai līdzīgus aktus.

            11. pants
            Kritēriji deleģētu lēmumu pieņemšanai par ārpakalpojumu izmantošanu

               1.   Lēmumus par nozīmīgas uzraudzītās iestādes ārpakalpojumu izmantošanas apstiprināšanu pieņem ar deleģēta lēmuma palīdzību, ja izpildīts viens vai vairāki šādi kritēriji:

                           a)

                           pakalpojumu sniedzējs ir daļa no nozīmīgās uzraudzītās iestādes grupas (grupas iekšējie ārpakalpojumi) un ir reģistrēts Eiropas Savienībā; vai

                           b)

                           pakalpojumu sniedzējs ir uzraudzīta iestāde, kas reģistrēta Eiropas Savienībā un licencēta sniegt ārpakalpojumus; vai

                           c)

                           ārpakalpojumi attiecas uz atbalsta blakuspakalpojumiem, un pakalpojumu sniedzējs ir reģistrēts Eiropas Savienībā vai Eiropas Ekonomikas zonā.

               2.   Ārpakalpojumu izmantošanas projektu novērtējumu veic saskaņā ar attiecīgajiem nacionālo tiesību aktu noteikumiem, ņemot vērā arī visus piemērojamos ECB norādījumus un/vai nacionālo kompetento iestāžu politikas nostājas, norādījumus vai līdzīgus aktus.

            12. pants
            Kritēriji deleģētu lēmumu pieņemšanai par statūtu grozījumiem

               1.   Lēmumus par nozīmīgas uzraudzītās iestādes statūtu grozījumu apstiprināšanu pieņem ar deleģēta lēmuma palīdzību šādos gadījumos:

                           a)

                           grozījumi ir tikai formāli, t.sk. nosaukuma un adreses maiņa;

                           b)

                           grozījumi vienkārši transponē tiesību aktos noteiktās vai regulatīvās prasības;

                           c)

                           grozījumi īsteno tiesas vai administratīvu lēmumu, vai tos izdara pēc ECB pieprasījuma;

                           d)

                           grozījumi attiecas uz nozīmīgas uzraudzītās iestādes akciju kapitālu, ja tiek deleģēts arī attiecīgais lēmums par pašu kapitālu (piemēram, par kapitāla instrumentu kā 1. līmeņa pamatkapitāla instrumentu klasifikāciju vai pašu kapitāla samazināšanu);

                           e)

                           grozījumi meitasuzņēmuma statūtos, lai tos saskaņotu ar mātesuzņēmuma statūtiem, ja grozījumus attiecībā uz pēdējiem minētajiem ECB jau ir apstiprinājusi.

               2.   Statūtu grozījumu novērtējumu veic saskaņā ar attiecīgajiem valsts tiesību aktu noteikumiem, ņemot vērā arī visus piemērojamos ECB norādījumus un/vai valstu kompetento iestāžu politikas virzienus, norādījumus vai līdzīgus aktus.

            13. pants
            Kritēriji deleģētu lēmumu pieņemšanai par ārējo revidentu iecelšanu vai maiņu

               1.   Lēmumus par nozīmīgas uzraudzītās iestādes ārējo revidentu iecelšanu vai maiņu pieņem ar deleģēta lēmuma palīdzību, ja šādi lēmumi saskaņā ar attiecīgajiem nacionālajiem tiesību aktiem ir prudenciālas uzraudzības īstenošana saskaņā ar Regulas (ES) Nr. 1024/2013 4. pantu.

               2.   Lēmumu pieņemšanas tiesības struktūrvienību vadītājiem nekādā gadījumā nedeleģē attiecībā uz: a) lēmumiem par ārējā revidenta aizstāšanu ar citu revidentu, kuru iecēlusi kompetentā uzraudzības iestāde, vai b) lēmumiem par ārējā revidenta iecelšanu atbilstoši kompetentās uzraudzības iestādes norādījumiem.

               3.   Ārējo revidentu piemērotības novērtējumu veic saskaņā ar attiecīgajiem nacionālo tiesību aktu noteikumiem, ņemot vērā arī visus piemērojamos ECB norādījumus un/vai nacionālo kompetento iestāžu politikas nostājas, norādījumus vai līdzīgus aktus.

            14. pants
            Kritēriji deleģētu lēmumu pieņemšanai par kredītiem saistītām personām

               1.   Lēmumus par to kā apstiprina nozīmīgas uzraudzītās iestādes veiktu kredīta izsniegšanu saistītām personām, pieņem ar deleģēta lēmuma palīdzību, ja izpildīti visi šādi kritēriji:

                           a)

                           nozīmīgas uzraudzītās iestādes kopējā riska pozīcija pret saistīto personu nepārsniedz 5 milj. euro; un

                           b)

                           noteikumi un nosacījumi, kurus piemēro kredīta izsniegšanai, nav labvēlīgāki par tiem, saskaņā ar kuriem kredīts tiek sniegts klientiem, kas nav saistītas personas, vai ir vismaz līdzīgi tiem, kurus piemēro tāda paša veida operācijām, kas noslēgtas ar darbiniekiem, kuri nav nozīmīgās uzraudzītās iestādes saistītās personas.

               2.   Kredītu izsniegšanas saistītām personām novērtējumu veic saskaņā ar attiecīgajiem nacionālo tiesību aktu noteikumiem, ņemot vērā arī visus piemērojamos ECB norādījumus un/vai nacionālo kompetento iestāžu politikas nostājas, norādījumus vai līdzīgus aktus.

            15. pants
            Pārejas noteikumi
            Šis lēmums neattiecas uz gadījumiem, kuros pieteikums, kurā lūgta kādas 3. panta 1. punktā minētās darbības apstiprināšana, iesniegts ECB pirms šī lēmuma stāšanās spēkā.

            16. pants
            Stāšanās spēkā
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.

            Frankfurtē pie Mainas, 2019. gada 31. janvārī

                  ECB prezidents

               Mario DRAGHI

            (1)  OV L 287, 29.10.2013., 63. lpp.

            (2)  OV L 141, 1.6.2017., 14. lpp.

            (3)  Sk., piem., Tiesas 1986. gada 23. septembra spriedumu lietā AKZO Chemie BV/Komisija, 5/85, ECLI:EU:C:1986:328, 37. punkts; un Tiesas 2005. gada 26. maija spriedumu lietā Carmine Salvatore Tralli/ECB, C-301/02 P, ECLI:EU:C:2005:306, 59. punkts.

            (4)  Lēmums ECB/2004/2 (2004. gada 19. februāris), ar ko pieņem Eiropas Centrālās bankas Reglamentu (OV L 80, 18.3.2004., 33. lpp.).

            (5)  Lēmums ECB/2014/16 (2014. gada 14. aprīlis) par Administratīvās pārskatīšanas padomes izveidi un tās darbības noteikumiem (OV L 175, 14.6.2014., 47. lpp.).

            (6)  Eiropas Parlamenta un Padomes Direktīva 2013/36/ES (2013. gada 26. jūnijs) par piekļuvi kredītiestāžu darbībai un kredītiestāžu un ieguldījumu brokeru sabiedrību prudenciālo uzraudzību, ar ko groza Direktīvu 2002/87/EK un atceļ Direktīvas 2006/48/EK un 2006/49/EK (OV L 176, 27.6.2013., 338. lpp.).

            (7)  Komisijas Deleģētā regula (ES) 2015/61 (2014. gada 10. oktobris), ar ko papildina Eiropas Parlamenta un Padomes Regulu (ES) Nr. 575/2013 attiecībā uz likviditātes seguma prasību kredītiestādēm (OV L 11, 17.1.2015., 1. lpp.).

            (8)  Eiropas Parlamenta un Padomes Regula (ES) Nr. 575/2013 (2013. gada 26. jūnijs) par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012 (OV L 176, 27.6.2013., 1. lpp.).

            (9)  Komisijas Īstenošanas lēmums 2014/908/ES (2014. gada 12. decembris) par dažu trešo valstu un teritoriju uzraudzības un regulatīvo prasību līdzvērtīgumu, lai riska darījumiem piemērotu pieeju atbilstīgi Eiropas Parlamenta un Padomes Regulai (ES) Nr. 575/2013 (OV L 359, 16.12.2014., 155. lpp.).

            (10)  Eiropas Centrālās bankas Regula (ES) Nr. 468/2014 (2014. gada 16. aprīlis), ar ko izveido Vienotā uzraudzības mehānisma pamatstruktūru Eiropas Centrālās bankas sadarbībai ar nacionālajām kompetentajām un norīkotajām iestādēm (VUM pamatregula) (ECB/2014/17) (OV L 141, 14.5.2014., 1. lpp.).

            (11)  Komisijas Deleģētā regula (ES) 2016/1675 (2016. gada 14. jūlijs), ar ko papildina Eiropas Parlamenta un Padomes Direktīvu (ES) 2015/849, norādot augsta riska trešās valstis, kurās ir stratēģiskas nepilnības (OV L 254, 20.9.2016., 1. lpp.).


title: Padomes Lēmums (2019. gada 12. marts), ar ko ieceļ Darba drošības un veselības aizsardzības padomdevējas komitejas locekļus un locekļu vietniekus

text:
                  15.3.2019

                  LV

                  Eiropas Savienības Oficiālais Vēstnesis

                  C 100/1

         PADOMES LĒMUMS
         (2019. gada 12. marts),
         ar ko ieceļ Darba drošības un veselības aizsardzības padomdevējas komitejas locekļus un locekļu vietniekus
         (2019/C 100/01)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes 2003. gada 22. jūlija Lēmumu par Darba drošības un veselības aizsardzības padomdevējas komitejas izveidošanu (1) un jo īpaši tā 3. pantu,
         ņemot vērā kandidātu sarakstu, ko Padomei iesniegušas dalībvalstu valdības,
         tā kā

                     (1)

                     Padome ar 2016. gada 24. februāra lēmumu (2) ir iecēlusi amatā Darba drošības un veselības aizsardzības padomdevējas komitejas locekļus un viņu vietniekus uz laikposmu no 2016. gada 29. februāra līdz 2019. gada 28. februārim.

                     (2)

                     Locekļi un locekļu vietnieki pilda amata pienākumus, līdz viņus nomaina vai viņu pilnvaras atjauno.

                     (3)

                     Komitejas locekļi un to vietnieki būtu jāieceļ uz trim gadiem,

               IR PIEŅĒMUSI ŠO LĒMUMU.

            1. pants
            Ar šo par Darba drošības un veselības aizsardzības padomdevējas komitejas locekļiem un locekļu vietniekiem uz laikposmu no 2019. gada 1. marta līdz 2022. gada 28. februārim ieceļ šādas personas:
            I.   VALDĪBAS PĀRSTĀVJI

                        Valsts

                        Locekļi

                        Vietnieki

                        Beļģija

                        Bulgārija

                           Vaska SEMERDZHIEVA kundze

                           Darina KONOVA kundze

                           Nikolay ARNAUDOV kungs

                        Čehija

                           Jaroslav HLAVÍN kungs

                           Pavel FOŠUM kungs

                           Lucie KYSELOVÁ kundze

                        Dānija

                           Charlotte SKJOLDAGER kundze

                           Annemarie KNUDSEN kundze

                        Vācija

                           Kai SCHÄFER kungs

                           Thomas VOIGTLÄNDER kungs

                           Ellen ZWINK kundze

                        Igaunija

                           Seili SUDER kundze

                           Maret MARIPUU kundze

                           Silja SOON kundze

                        Īrija

                           Paula GOUGH kundze

                           Marie DALTON kundze

                           Stephen CURRAN kungs

                        Grieķija

                        Horvātija

                           Snježana ŠTEFOK kundze

                           Ana AKRAP kundze

                           Jere GAŠPEROV kungs

                        Spānija

                           Francisco Javier PINILLA GARCÍA kungs

                           Mercedes TEJEDOR AIBAR kundze

                           Belén PÉREZ AZNAR kundze

                        Francija

                           Frédéric TEZE kungs

                           Amel HAFID kundze

                           Arnaud PUJAL kungs

                        Itālija

                        Kipra

                           Anastassios YIANNAKI kungs

                           Aristodemos ECONOMIDES kungs

                           Marios KOURTELLIS kungs

                        Latvija

                        Māra VĪKSNES kundze

                        Jolanta GEDUŠAS kundze
                        Renārs LŪŠA kungs

                        Lietuva

                           Aldona SABAITIENĖ kundze

                           Gintarė BUŽINSKAITĖ kundze

                           Vilija KONDROTIENĖ kundze

                        Luksemburga

                        Ungārija

                           Péter NESZTINGER kungs

                           Katalin BALOGH kundze

                           Gyula MADARÁSZ kungs

                        Malta

                        Nīderlande

                           Heidi BOUSSEN kundze

                           Martin G. DEN HELD kungs

                           Rob TRIEMSTRA kungs

                        Austrija

                           Anna RITZBERGER-MOSER kundze

                           Gertrud BREINDL kundze

                           Gerlinde ZINIEL kundze

                        Polija

                           Danuta KORADECKA kundze

                           Dariusz GŁUSZKIEWICZ kungs

                           Roman SĄSIADEK kungs

                        Portugāle

                           Maria Luísa TORRES DE ECKENROTH GUIMARÃES kundze

                           Carlos Jorge AFONSO PEREIRA kungs

                           Maria Helena CORREIA DE ARAÚJO KRIPPAHL kundze

                        Rumānija

                           Anca Mihaela PRICOP kundze

                           Marian TĂNASE kungs

                           Dantes Nicolae BRATU kungs

                        Slovēnija

                           Nikolaj PETRIŠIČ kungs

                           Vladka KOMEL kundze

                           Jože HAUKO kungs

                        Slovākija

                           Romana HURTUKOVÁ kundze

                           Petra KUBIČAROVÁ kundze

                           Martina DULEBOVÁ kundze

                        Somija

                           Raimo ANTILA kungs

                           Liisa HAKALA kundze

                           Sirkku SAARIKOSKI kundze

                        Zviedrija

                           Boel CALLERMO kundze

                           Victoria DIPPEL kundze

                           Håkan OLSSON kundze

                        Apvienotā Karaliste

                           Hefin DAVIES kungs

                           Clive FLEMING kungs

                           Stephen TAYLOR kungs

            II.   ARODBIEDRĪBU PĀRSTĀVJI

                        Valsts

                        Locekļi

                        Vietnieki

                        Beļģija

                        Bulgārija

                           Ivan KOKALOV kungs

                           Ognian ATANASOV kungs

                           Aleksandar ZAGOROV kungs

                        Čehija

                           Radka SOKOLOVÁ kundze

                           Václav PROCHÁZKA kungs

                           Miroslav FEBER kungs

                        Dānija

                           Nina HEDEGAARD NIELSEN kundze

                           Niels SØRENSEN kungs

                        Vācija

                           Sonja KÖNIG kundze

                           Anne KARRASS kundze

                           Moriz-Boje TIEDEMANN kungs

                        Igaunija

                           Aija MAASIKA kundze

                           Argo SOON kungs

                           Elina REEDI kundze

                        Īrija

                           Sylvester CRONIN kungs

                           Frank VAUGHAN kungs

                           Dessie ROBINSON kundze

                        Grieķija

                        Horvātija

                           Marko PALADA kungs

                           Gordana PALAJSA kundze

                           Rajko KUTLAČA kungs

                        Spānija

                           Ana GARCÍA DE LA TORRE kundze

                           Pedro J. LINARES kungs

                           Marco ROMERO kungs

                        Francija

                        Itālija

                        Kipra

                           Evangelos EVANGELOU kungs

                           Nicos ANDREOU kungs

                           Stelios CHRISTODOULOU kungs

                        Latvija

                        Ziedonis ANTAPSONA kungs

                        Mārtiņš PUŽULA kungs
                        Kristīne KURSĪTES kundze

                        Lietuva

                           Inga RUGINIENĖ kundze

                           Ričardas GARUOLIS kungs

                           Kęstutis JUKNYS kungs

                        Luksemburga

                           Carlos PEREIRA kungs

                           Paul DE ARAUJO kungs

                           Jean-Luc DE MATTEIS kungs

                        Ungārija

                        Malta

                        Nīderlande

                           Willem VANVEELEN kungs

                           Rik VAN STEENBERGEN kungs

                        Austrija

                           Ingrid REIFINGER kundze

                           Julia NEDJELIK-LISCHKA kundze

                           Petra STREITHOFER kundze

                        Polija

                           Katarzyna BARTKIEWICZ kundze

                           Longina KACZMARSKA kundze

                           Stefan ŁUBNIEWSKI kungs

                        Portugāle

                           Fernando José MACHADO GOMES kungs

                           Georges CASULA kungs

                           Vanda Teresa ROGADO MEDEIRO PEREIRA DA CRUZ kundze

                        Rumānija

                           Mihaela DARLE kundze

                           Corneliu CONSTANTINOAIA kungs

                           Dumitru FORNEA kungs

                        Slovēnija

                           Lučka BÖHM kundze

                           Katja GORIŠEK kundze

                           Simon ŠIBELJA kungs

                        Slovākija

                           Peter RAMPAŠEK kungs

                           Vladimír KMEC kungs

                           Iveta KUCOVÁ kundze

                        Somija

                           Anne MIRONEN kundze

                           Erkki AUVINEN kungs

                           Hanna-Maija KAUSE kundze

                        Zviedrija

                           My BILLSTAM kundze

                           Karin FRISTEDT kundze

                           Ulrika HAGSTRÖM kundze

                        Apvienotā Karaliste

                           Hugh ROBERTSON kungs

            III.   DARBA DEVĒJU ORGANIZĀCIJU PĀRSTĀVJI

                        Valsts

                        Locekļi

                        Vietnieki

                        Beļģija

                        Bulgārija

                           Georgi STOEV kungs

                           Petya GEOREVA kundze

                           Antoaneta KATZAROVA kundze

                        Čehija

                           Renata ZBRANKOVÁ kundze

                           Kristýna BENDELOVÁ kundze

                           Martin RÖHRICH kungs

                        Dānija

                           Lena SØBY kundze

                           Jens SKOVGAARD LAURITSEN kungs

                        Vācija

                           Eckhard METZE kungs

                           Stefan ENGEL kungs

                           Rüdiger TRIEBEL kungs

                        Igaunija

                           Marju PEÄRNBERG kundze

                           Piia ZIMMERMANN kundze

                           Ille NAKURT-MURUMAA kundze

                        Īrija

                           Michael GILLEN kungs

                           Katharine MURRAY kundze

                        Grieķija

                        Horvātija

                           Admira RIBIČIĆ kundze

                           Nenad SEIFERT kungs

                           Boris ANTUNOVIĆ kungs

                        Spānija

                           Rosa SANTOS FERNÁNDEZ kundze

                           Isabel MAYA RUBIO kundze

                           Laura CASTRILLO NÚÑEZ kundze

                        Francija

                        Itālija

                        Kipra

                           Emilios MICHAEL kungs

                           Polyvios POLYVIOU kungs

                           Giorgos HADJIKALLIS kungs

                        Latvija

                        Jānis PUMPIŅA kungs

                        Līga MEŅĢELSONES kundze
                        Inese STEPIŅAS kundze

                        Lietuva

                           Rūta JASIENĖ kundze

                           Vaidotas LEVICKIS kungs

                           Giedrius MAŽŪNAITIS kungs

                        Luksemburga

                           François ENGELS kungs

                           Pierre BLAISE kungs

                           Marc KIEFFER kungs

                        Ungārija

                        Malta

                        Nīderlande

                           W.M.J.M. VAN MIERLO kungs

                        Austrija

                           Christa SCHWENG kundze

                           Julia SCHITTER kundze

                           Pia-Maria ROSNER-SCHEIBENGRAF kundze

                        Polija

                           Jacek MĘCINA kungs

                           Agnieszka SZPARA kundze

                           Rafał HRYNYK kungs

                        Portugāle

                           Luís HENRIQUE kungs

                           Manuel Marcelino PENA COSTA kungs

                           Luís Miguel CORREIA MIRA kungs

                        Rumānija

                           Daniela SÂRBU kundze

                           Ovidiu NICOLESCU kungs

                           Daniela TĂNASE kundze

                        Slovēnija

                           Igor ANTAUER kungs

                           Karmen FORTUNA JEFIM kundze

                        Slovākija

                           Róbert MEITNER kungs

                           Ivan PEKÁR kungs

                           Silvia SUROVÁ kundze

                        Somija

                           Riitta WÄRN kundze

                           Auli RYTIVAARA kundze

                           Mikko RÄSÄNEN kungs

                        Zviedrija

                           Bodil MELLBLOM kundze

                           Cecilia ANDERSSON kundze

                           Malin LOOBERGER kundze

                        Apvienotā Karaliste

                           Matthew PERCIVAL kungs

                           Terry WOOLMER kungs

            2. pants
            Vēl neizraudzītos locekļus un vietniekus Padome iecels vēlāk.

            3. pants
            Šo lēmumu informācijas vajadzībām publicē Eiropas Savienības Oficiālajā Vēstnesī.

            Briselē, 2019. gada 12. martā

                  Padomes vārdā –

                  Priekšsēdētājs

               E.O. TEODOROVICI

            (1)  OV C 218, 13.9.2003., 1. lpp.

            (2)  OV C 79, 1.3.2016., 1. lpp.


title: Komisijas Lēmums (ES) 2019/540 (2019. gada 26. marts) par ierosināto pilsoņu iniciatīvu “#NewRightsNow – “ūberizētu” darbinieku tiesību stiprināšana” (izziņots ar dokumenta numuru C(2019) 2312)

text:
                  2.4.2019

                  LV

                  Eiropas Savienības Oficiālais Vēstnesis

                  L 93/16

         KOMISIJAS LĒMUMS (ES) 2019/540
         (2019. gada 26. marts)
         par ierosināto pilsoņu iniciatīvu “#NewRightsNow – “ūberizētu” darbinieku tiesību stiprināšana”

               (izziņots ar dokumenta numuru C(2019) 2312)

         (Autentisks ir tikai teksts franču valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 16. februāra Regulu (ES) Nr. 211/2011 par pilsoņu iniciatīvu (1) un jo īpaši tās 4. pantu,
         tā kā:

                     (1)

                     Ierosinātās pilsoņu iniciatīvas “#NewRightsNow – “ūberizētu” darbinieku tiesību stiprināšana” priekšmets ir formulēts šādi: ““ūberizētu” darbinieku tiesību stiprināšana, konkrēti, digitālajām platformām nosakot par pienākumu maksāt garantēto ienākumu minimumu “pašnodarbinātām personām”, kuras regulāri strādā šo platformu labā”.

                     (2)

                     Ierosinātās pilsoņu iniciatīvas mērķi ir formulēti šādi: “Mēs vēlētos, lai digitālajām platformām tiktu noteikts pienākums maksāt garantēto ienākumu minimumu “pašnodarbinātām personām”, kuras regulāri strādā šo platformu labā. Šis sociālā taisnīguma pasākums nodrošinātu un stabilizētu šādu personu ienākumus un jo īpaši risinātu nodarbinātības nedrošības jautājumu. Vispārīgāk izsakoties, mēs vēlamies stiprināt “ūberizētu” darbinieku sociālās tiesības.”

                     (3)

                     Līgums par Eiropas Savienību (LES) nostiprina Savienības pilsonību un turpina nostiprināt Savienības demokrātisko darbību, cita starpā nosakot, ka katram pilsonim ir tiesības piedalīties Savienības demokrātiskajā dzīvē, izmantojot Eiropas pilsoņu iniciatīvu.

                     (4)

                     Tālab pilsoņu iniciatīvai vajadzīgajām procedūrām un nosacījumiem jābūt skaidriem, vienkāršiem, viegli īstenojamiem un samērīgiem ar pilsoņu iniciatīvas būtību, lai tiktu veicināta pilsoņu līdzdalība un Savienība kļūtu viņiem pieejamāka.

                     (5)

                     Līgumu īstenošanas nolūkā var pieņemt Savienības tiesību aktus, kas nosaka normatīvo un administratīvo aktu noteikumu koordināciju dalībvalstīs saistībā ar darbību sākšanu un izvēršanu kā pašnodarbinātām personām, pamatojoties uz LESD 53. panta 1. punktu un 62. pantu.

                     (6)

                     Minēto iemeslu dēļ nav tā, ka ierosinātā pilsoņu iniciatīva acīmredzami būtu ārpus jomām, kurās Komisijai ir pilnvaras iesniegt priekšlikumus par Savienības tiesību aktu nolūkā īstenot Līgumus saskaņā ar regulas 4. panta 2. punkta b) apakšpunktu.

                     (7)

                     Turklāt saskaņā ar minētās regulas 3. panta 2. punktu ir izveidota pilsoņu komiteja un ieceltas kontaktpersonas, un ierosinātā pilsoņu iniciatīva nav nedz acīmredzami aizskaroša, nenozīmīga vai maldinoša, nedz klajā pretrunā Savienības vērtībām, kas noteiktas LES 2. pantā.

                     (8)

                     Tādēļ ierosinātā pilsoņu iniciatīva “#NewRightsNow – “ūberizētu” darbinieku tiesību stiprināšana” būtu jāreģistrē,

               IR PIEŅĒMUSI ŠO LĒMUMU.

            1. pants
            Ar šo reģistrē ierosināto pilsoņu iniciatīvu “#NewRightsNow – “ūberizētu” darbinieku tiesību stiprināšana”.

            2. pants
            Šis lēmums stājas spēkā 2019. gada 1. aprīlī.

            3. pants
            Šis lēmums ir adresēts ierosinātās pilsoņu iniciatīvas “#NewRightsNow – “ūberizētu” darbinieku tiesību stiprināšana” organizētājiem (pilsoņu komitejas locekļiem), kurus pārstāv kontaktpersonas Atte Samuli OKSANEN un Vasiliki TSIARA.

            Strasbūrā, 2019. gada 26. martā

                  Komisijas vārdā –

                  priekšsēdētāja pirmais vietnieks

               Frans TIMMERMANS

            (1)  OV L 65, 11.3.2011., 1. lpp.


title: EBTA Uzraudzības iestādes Lēmums Nr. 1/19/COL (2019. gada 16. janvāris), ar ko Eiropas Parlamenta un Padomes Regulā (EK) Nr. 853/2004 attiecībā uz Salmonella spp. noteiktās īpašās garantijas attiecina uz Islandei paredzētu mājas vistas (Gallus gallus) gaļu un olām un no tītariem iegūtu gaļu [2019/546]

text:
                  4.4.2019

                  LV

                  Eiropas Savienības Oficiālais Vēstnesis

                  L 95/13

         EBTA UZRAUDZĪBAS IESTĀDES LĒMUMS Nr. 1/19/COL
         (2019. gada 16. janvāris),
         ar ko Eiropas Parlamenta un Padomes Regulā (EK) Nr. 853/2004 attiecībā uz Salmonella spp. noteiktās īpašās garantijas attiecina uz Islandei paredzētu mājas vistas (Gallus gallus) gaļu un olām un no tītariem iegūtu gaļu [2019/546]
         EBTA UZRAUDZĪBAS IESTĀDE,
         ņemot vērā EEZ līguma I pielikuma I nodaļas 6.1. daļas 17. punktā minēto aktu, Eiropas Parlamenta un Padomes 2004. gada 29. aprīļa Regulu (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (1), un jo īpaši tās 8. panta 3. punkta b) apakšpunktu,
         kas pielāgots EEZ līgumam ar EEZ līguma 1. protokola 4. punkta d) apakšpunktu un EBTA valstu nolīguma par Uzraudzības iestādes un Tiesas izveidi 1. protokola 1. panta 1. punkta c) apakšpunktu, 1. panta 2. punktu un 3. pantu,
         tā kā:

                     (1)

                     Ar Regulu (EK) Nr. 853/2004 ir noteikti īpaši higiēnas noteikumi, kas attiecībā uz dzīvnieku izcelsmes pārtiku jāievēro pārtikas apritē iesaistītajiem tirgus dalībniekiem, kā arī dažas īpašas garantijas attiecībā uz konkrētu dzīvnieku izcelsmes pārtiku, kura paredzēta Somijas, Zviedrijas un Norvēģijas tirgiem. Tādējādi pārtikas apritē iesaistītajiem tirgus dalībniekiem, kas minētajās EEZ valstīs plāno laist tirgū norādīto dzīvnieku gaļu un olas, jānodrošina atbilstība konkrētiem noteikumiem par salmonellu. Turklāt šādu produktu sūtījumiem jāpievieno attiecīgi tirdzniecības dokuments vai sertifikāts, kas apliecina, ka ir veikts mikrobioloģiskais tests ar negatīviem rezultātiem saskaņā ar EEZ tiesību aktiem.

                     (2)

                     Turklāt Komisijas Regulā (EK) Nr. 1688/2005 (2) ir noteiktas minētās īpašās garantijas, paredzot noteikumus par paraugu ņemšanu no šādiem produktiem un šo paraugu izmeklēšanas mikrobioloģiskās metodes. Tajā ir noteikts arī tirdzniecības dokuments un sertifikāts, kas jāpievieno produktu sūtījumiem.

                     (3)

                     2018. gada 5. jūlijā Islandes valdība iesniedza pieprasījumu EBTA Uzraudzības iestādei (“Iestāde”) īpašās garantijas attiecībā uz salmonellu saistībā ar mājputnu gaļu un olām saskaņā ar Regulu (EK) Nr. 853/2004 attiecināt uz Islandi (3). Pieprasījumā ir iekļauta Islandes salmonellas kontroles programma putnkopībai un mājputnu gaļas produktiem.

                     (4)

                     Islandes salmonellas kontroles programma aptver visu mājputnu audzēšanu, ieskaitot mājas vistas, tītarus, pīles, zosis un citas mājputnu populācijas. Tomēr Eiropas Parlamenta un Padomes Regulas (EK) Nr. 2160/2003 (4) noteikumi par salmonellas serotipu izplatības samazināšanas EEZ uzdevumiem (mērķiem) un valsts kontroles programmām un tās īstenošanas pasākumi, jo īpaši Komisijas Regulas (ES) Nr. 200/2012 (5), (ES) Nr. 200/2010 (6), (ES) Nr. 517/2011 (7) un (ES) Nr. 1190/2012 (8), ar kurām nosaka EEZ mērķus attiecībā uz dažu salmonellas serotipu izplatības samazināšanu konkrētās mājputnu populācijās, attiecas tikai uz mājputniem, broileru saimēm, Gallus gallus vaislas saimēm un dējējvistām un uz tītaru saimēm.

                     (5)

                     Pārtikas aprites un dzīvnieku veselības pastāvīgā komiteja 2008. gada 18. jūnija sanāksmē vienojās par Komisijas dienestu darba dokumentu “Vadlīnijas par prasību minimumu attiecībā uz salmonellu kontroles programmām, lai tās atzītu par līdzvērtīgām tām programmām, kas apstiprinātas Somijai un Zviedrijai attiecībā uz Gallus gallus sugas mājputnu gaļu un olām” (“Vadlīnijas”) (9).

                     (6)

                     Iestāde sadarbībā ar Eiropas Komisiju ir izskatījusi Islandes salmonellas kontroles programmas noteikumus attiecībā uz mājas vistas (Gallus gallus) gaļu un olām un no tītariem iegūtu gaļu. Šo programmu iesniedza arī Islandes valdība un apsprieda Augu, dzīvnieku, pārtikas aprites un dzīvnieku barības pastāvīgās komitejas Pārtikas aprites bioloģiskā drošuma nodaļas 2018. gada 5. oktobra sanāksmē.

                     (7)

                     Islandes salmonellas kontroles programmas noteikumus attiecībā uz mājas vistas (Gallus gallus) gaļu un olām un no tītariem iegūtu gaļu uzskata par līdzvērtīgiem noteikumiem, kas apstiprināti Somijai, Zviedrijai un Norvēģijai, un par atbilstošiem Vadlīnijām un attiecīgajām tītariem piemērojamajām prasībām.

                     (8)

                     Tādēļ īpašās garantijas būtu jāattiecina uz Islandei paredzētu mājas vistas (Gallus gallus) gaļas un olu un no tītariem iegūtas gaļas sūtījumiem. Turklāt attiecībā uz šādiem sūtījumiem būtu jāpiemēro Regulas (EK) Nr. 1688/2005 noteikumi par paraugu ņemšanu no šādas gaļas un no olu izcelsmes saimēm, šo paraugu izmeklēšanas mikrobioloģiskajām metodēm un tirdzniecības dokumentu vai sertifikātu.

                     (9)

                     Šajā lēmumā paredzētie pasākumi ir saskaņā ar EBTA Veterinārijas un fitosanitārijas komitejas atzinumu,

               IR PIEŅĒMUSI ŠO LĒMUMU.

            1. pants
            Attiecībā uz Islandei paredzētu mājas vistas (Gallus gallus) gaļas un olu un no tītariem iegūtas gaļas sūtījumiem Islandei atļauj piemērot Regulas (EK) Nr. 853/2004 8. panta 2. punktā attiecībā uz salmonellu noteiktās īpašās garantijas.

            2. pants

               1.   Paraugu ņemšanu no 1. pantā minētās gaļas un šo paraugu mikrobioloģisko testēšanu veic attiecīgi saskaņā ar Regulas (EK) Nr. 1688/2005 3. un 5. pantu.

               2.   Paraugu ņemšanu no 1. pantā minēto olu izcelsmes saimēm un šo paraugu mikrobioloģisko testēšanu veic attiecīgi saskaņā ar Regulas (EK) Nr. 1688/2005 4. un 5. pantu.

               3.   Gaļas sūtījumiem, kuri minēti 1. pantā, pievieno tirdzniecības dokumentu, kas atbilst Regulas (EK) Nr. 1688/2005 IV pielikumā noteiktajam paraugam.

               4.   Olu sūtījumiem, kuri minēti 1. pantā, pievieno sertifikātu, kas atbilst Regulas (EK) Nr. 1688/2005 V pielikumā noteiktajam paraugam.

            3. pants
            Šis lēmums stājas spēkā 2019. gada 16. janvārī.

            4. pants
            Šis lēmums ir adresēts Islandei.

            5. pants
            Autentisks ir šā lēmuma teksts angļu valodā.

            Briselē, 2019. gada 16. janvārī

                  EBTA Uzraudzības iestādes vārdā –

                  priekšsēdētāja

               Bente ANGELL-HANSEN

                  kolēģijas loceklis

               Frank J. BÜCHEL

                  atbildīgais kolēģijas loceklis

               Högni KRISTJÁNSSON

                  līdzparakstījies Tieslietu un administratīvo lietu nodaļas direktors

               Carsten ZATSCHLER

            (1)  OV L 139, 30.4.2004., 55. lpp.

            (2)  Komisijas 2005. gada 14. oktobra Regula (EK) Nr. 1688/2005, ar ko īsteno Eiropas Parlamenta un Padomes Regulu (EK) Nr. 853/2004 attiecībā uz īpašām garantijām saistībā ar salmonellu konkrētas gaļas un olu sūtījumiem uz Somiju un Zviedriju (OV L 271, 15.10.2005., 17. lpp.), minēta EEZ līguma I pielikuma I nodaļas 6.2. daļas 51. punktā.

            (3)  Dok. Nr. 922555.

            (4)  Eiropas Parlamenta un Padomes 2003. gada 17. novembra Regula (EK) Nr. 2160/2003 par salmonellas un dažu citu pārtikā sastopamu zoonozes īpašu izraisītāju kontroli (OV L 325, 12.12.2003., 1. lpp.), minēta EEZ līguma I pielikuma I nodaļas 7.1. daļas 8.b punktā.

            (5)  Komisijas 2012. gada 8. marta Regula (ES) Nr. 200/2012 par Savienības mērķi samazināt Salmonella enteritidis un Salmonella typhimurium broileru saimēs, kā paredzēts Eiropas Parlamenta un Padomes Regulā (EK) Nr. 2160/2003 (OV L 71, 9.3.2012., 31. lpp.), minēta EEZ līguma I pielikuma I nodaļas 7.2. daļas 57. punktā.

            (6)  Komisijas 2010. gada 10. marta Regula (ES) Nr. 200/2010, ar ko īsteno Eiropas Parlamenta un Padomes Regulu (EK) Nr. 2160/2003 attiecībā uz Savienības mērķi samazināt salmonellas serotipu izplatību pieaugušo Gallus gallus vaislas saimēs (OV L 61, 11.3.2010., 1. lpp.), minēta EEZ līguma I pielikuma I nodaļas 7.2. daļas 53. punktā.

            (7)  Komisijas 2011. gada 25. maija Regula (ES) Nr. 517/2011, ar ko īsteno Eiropas Parlamenta un Padomes Regulu (EK) Nr. 2160/2003 attiecībā uz Savienības mērķi samazināt konkrētu salmonellas serotipu izplatību Gallus gallus dējējvistu vidū un groza Regulu (EK) Nr. 2160/2003 un Komisijas Regulu (ES) Nr. 200/2010 (OV L 138, 26.5.2011., 45. lpp.), minēta EEZ līguma I pielikuma I nodaļas 7.1. daļas 8.b punktā un 7.2. daļas 53. un 55. punktā

            (8)  Komisijas 2012. gada 12. decembra Regula (ES) Nr. 1190/2012 par Savienības uzdevumu samazināt Salmonella Enteritidis un Salmonella Typhimurium tītaru saimēs, kā paredzēts Eiropas Parlamenta un Padomes Regulā (EK) Nr. 2160/2003 (OV L 340, 13.12.2012., 29. lpp.), minēta EEZ līguma I pielikuma I nodaļas 7.2. daļas 51. punktā.

            (9)  https://ec.europa.eu/food/sites/food/files/safety/docs/biosafety_food-borne-disease_salmonella_guidance_min-req_eggs-poultry-meat.pdf


title: Padomes Lēmums (ES) 2019/642 (2019. gada 13. aprīlis), ar ko groza Lēmumu (ES) 2019/274 par to, lai Eiropas Savienības un Eiropas Atomenerģijas kopienas vārdā parakstītu Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (Dokuments attiecas uz EEZ.)

text:
                  25.4.2019

                  LV

                  Eiropas Savienības Oficiālais Vēstnesis

                  LI 110/1

         PADOMES LĒMUMS (ES) 2019/642
         (2019. gada 13. aprīlis),
         ar ko groza Lēmumu (ES) 2019/274 par to, lai Eiropas Savienības un Eiropas Atomenerģijas kopienas vārdā parakstītu Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas
         (Dokuments attiecas uz EEZ)
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 50. pantu,
         ņemot vērā Eiropas Komisijas priekšlikumu,
         tā kā:

                     (1)

                     Apvienotā Karaliste 2017. gada 29. martā Eiropadomei paziņoja par nodomu izstāties no Eiropas Savienības un Eiropas Atomenerģijas kopienas (“Euratom”) saskaņā ar Līguma par Eiropas Savienību (“LES”) 50. pantu, kas Euratom piemērojams atbilstoši Eiropas Atomenerģijas kopienas dibināšanas līguma 106.a pantam.

                     (2)

                     Saskaņā ar LES 50. pantu Eiropas Savienība risināja sarunas ar Apvienoto Karalisti par līgumu, nosakot tās izstāšanās kārtību un ņemot vērā tās turpmākās attiecības ar Savienību (“Izstāšanās līgums”).

                     (3)

                     Padome 2019. gada 11. janvārī pieņēma Lēmumu (ES) 2019/274 (1) par Izstāšanās līguma (2) parakstīšanu.

                     (4)

                     Eiropadome 2019. gada 21. martā apstiprināja Instrumentu saistībā ar Izstāšanās līgumu un Kopīgo paziņojumu, kas papildina politisko deklarāciju, par kuriem premjerministre May un Eiropas Komisijas priekšsēdētājs Juncker bija vienojušies 2019. gada 11. martā.

                     (5)

                     Eiropadome, vienojoties ar Apvienoto Karalisti, ar Lēmumu (ES) 2019/476 (3) nolēma pagarināt laikposmu saskaņā ar LES 50. panta 3. punktu līdz 2019. gada 22. maijam, ja Pārstāvju palāta Izstāšanās līgumu apstiprinātu līdz 2019. gada 29. martam, vai, ja tas nenotiek – līdz 2019. gada 12. aprīlim. Pārstāvju palāta līdz 2019. gada 29. martam Izstāšanās līgumu neapstiprināja.

                     (6)

                     Apvienotā Karaliste 2019. gada 5. aprīlī Eiropadomei iesniedza vēl vienu lūgumu pagarināt LES 50. panta 3. punktā paredzēto laikposmu. Eiropadome 2019. gada 11. aprīlī ar Lēmumu (ES) 2019/584 (4), vienojoties ar Apvienoto Karalisti, nolēma minēto laikposmu pagarināt vēl līdz 2019. gada 31. oktobrim. Eiropadome atgādināja, ka saskaņā ar LES 50. panta 3. punktu Izstāšanās līgums var stāties spēkā agrāk, ja abas puses pabeidz attiecīgās ratifikācijas procedūras pirms 2019. gada 31. oktobra. Līdz ar to vajadzētu būt tā, ka izstāšanās notiek nākamā mēneša pirmajā dienā pēc tam, kad pabeigtas ratifikācijas procedūras, vai 2019. gada 1. novembrī, atkarībā no tā, kas iestājas agrāk. Turklāt, kā noteikts minētā lēmuma 2. panta otrajā daļā, minēto lēmumu beigs piemērot 2019. gada 31. maijā, ja Apvienotā Karaliste nebūs sarīkojusi Eiropas Parlamenta vēlēšanas saskaņā ar piemērojamajām Savienības tiesībām un nebūs līdz 2019. gada 22. maijam ratificējusi Izstāšanās līgumu.

                     (7)

                     Līdz ar to Izstāšanās līguma spēkā stāšanās diena bija jāpielāgo, lai atspoguļotu LES 50. panta 3. punktā paredzēto laikposmu, ko Eiropadome pagarinājusi, vienojoties ar Apvienoto Karalisti.

                     (8)

                     2019. gada 11. aprīlī, vienojoties ar Apvienoto Karalisti, Izstāšanās līgums tika pielāgots trīs vietās:

                                 —

                                 pēdējā preambulas apsvērumā vārdi “pēc 2019. gada 29. marta” aizstāti ar “pēc šā līguma spēkā stāšanās datuma”,

                                 —

                                 185. panta pirmā daļa aizstāta ar šādu:

                                    “Šis līgums stājas spēkā vienā no turpmāk minētajām dienām – atkarībā no tā, kura iestājas agrāk:

                                                a)

                                                diena, kas seko pēc tam, kad beidzies LES 50. panta 3. punktā paredzētais laikposms, kuru, vienojoties ar Apvienoto Karalisti, pagarinājusi Eiropadome, ja pirms attiecīgā datuma šā līguma depozitārs ir saņēmis Savienības un Apvienotās Karalistes rakstiskos paziņojumus par vajadzīgo iekšējo procedūru pabeigšanu;

                                                b)

                                                nākamā mēneša pirmā diena pēc tam, kad šā līguma depozitārs ir saņēmis pēdējo no a) punktā minētajiem rakstiskajiem paziņojumiem.

                                          Ja šā līguma depozitārs nav saņēmis a) punktā minētos rakstiskos paziņojumus, pirms beidzies LES 50. panta 3. punktā minētais laikposms, kuru, vienojoties ar Apvienoto Karalisti, pagarinājusi Eiropadome, šis līgums nestājas spēkā.”,

                                 —

                                 Protokola par Gibraltāru 2. pantā datums “2019. gada 30. marta” aizstāts ar “Izstāšanās līguma spēkā stāšanās datuma”.

                     (9)

                     Tāpēc būtu attiecīgi jāgroza Lēmums (ES) 2019/274.

                     (10)

                     Kā paredzēts LES 50. panta 4. punktā, Apvienotā Karaliste nav piedalījusies ne Padomes pārrunās par šo lēmumu, ne tā pieņemšanā,

               IR PIEŅĒMUSI ŠO LĒMUMU.

            1. pants
            Lēmuma (ES) 2019/274 1. pantu aizstāj ar šādu:

                  “1. pants
                  Ar šo atļauj Savienības un Eiropas Atomenerģijas kopienas vārdā parakstīt pielāgoto Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas, ņemot vērā tā noslēgšanu.
                  Pielāgotā līguma teksts ir pievienots šim lēmumam (*1).

            2. pants
            Lēmumam (ES) 2019/274 pievienoto līguma tekstu aizstāj ar šim lēmumam (5) pievienoto pielāgotā līguma tekstu.

            3. pants
            Šis lēmums stājas spēkā tā pieņemšanas dienā.

            Briselē, 2019. gada 13. aprīlī

                  Padomes vārdā –

                  priekšsēdētājs

               G. CIAMBA

            (1)  Padomes Lēmums (ES) 2019/274 (2019. gada 11. janvāris) par to, lai Eiropas Savienības un Eiropas Atomenerģijas kopienas vārdā parakstītu Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (OV L 47 I, 19.2.2019., 1. lpp.).

            (2)  Lēmumam (ES) 2019/274 pievienotais izstāšanās līguma teksts tika publicēts OV C 66 I, 19.2.2019., 1. lpp.

            (3)  Eiropadomes Lēmums (ES) 2019/476, kas pieņemts, vienojoties ar Apvienoto Karalisti (2019. gada 22. marts), ar ko pagarina laikposmu saskaņā ar LES 50. panta 3. punktu (OV L 80 I, 22.3.2019., 1. lpp.).

            (4)  Eiropadomes Lēmums (ES) 2019/584, kas pieņemts, vienojoties ar Apvienoto Karalisti (2019. gada 11. aprīlis), ar ko pagarina laikposmu saskaņā ar LES 50. panta 3. punktu (OV L 101, 11.4.2019., 1. lpp.).

            (5)  OV C 144 I, 25.4.2019., 1. lpp.


title: Padomes Lēmums (2019. gada 14. maijs), ar ko ieceļ Darba ņēmēju pārvietošanās brīvības padomdevējas komitejas locekļus un locekļu aizstājējus no Ungārijas

text:
                  17.5.2019

                  LV

                  Eiropas Savienības Oficiālais Vēstnesis

                  C 169/2

         PADOMES LĒMUMS
         (2019. gada 14. maijs),
         ar ko ieceļ Darba ņēmēju pārvietošanās brīvības padomdevējas komitejas locekļus un locekļu aizstājējus no Ungārijas
         (2019/C 169/02)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 492/2011 (2011. gada 5. aprīlis) par darba ņēmēju brīvu pārvietošanos Savienībā (1) un jo īpaši tās 23. un 24. pantu,
         ņemot vērā kandidātu sarakstus, ko Padomei iesniegušas dalībvalstu valdības,
         tā kā:

                     (1)

                     Padome ar 2018. gada 28. septembra (2), 2018. gada 15. oktobra (3), 2018. gada 19. novembra (4) un 2019. gada 18. februāra (5) lēmumiem ir iecēlusi Darba ņēmēju pārvietošanās brīvības padomdevējas komitejas locekļus un locekļu aizstājējus uz laikposmu no 2018. gada 25. septembra līdz 2020. gada 24. septembrim.

                     (2)

                     Ungārijas valdība ir izvirzījusi kandidatūras, lai aizpildītu vairākas amata vietas,

               IR PIEŅĒMUSI ŠO LĒMUMU.

            1. pants
            Ar šo par Darba ņēmēju pārvietošanās brīvības padomdevējas komitejas locekļiem un locekļu aizstājējiem uz laikposmu līdz 2020. gada 24. septembrim ieceļ šādas personas:
            II.   ARODBIEDRĪBU PĀRSTĀVJI

                        Valsts

                        Locekļi

                        Locekļu aizstājēji

                        Ungārija

                           Judit CZUGLERNÉ IVÁNY kundze

                           László KOZÁK kungs

                           Annamária KUNERT kundze

            2. pants
            Vēl neizraudzītos locekļus un locekļu aizstājējus Padome iecels vēlāk.

            3. pants
            Šis lēmums stājas spēkā tā pieņemšanas dienā.

            Briselē, 2019. gada 14. maijā

                  Padomes vārdā –

               P. DAEA

                  priekšsēdētājs

            (1)  OV L 141, 27.5.2011., 1. lpp.

            (2)  Padomes Lēmums (2018. gada 28. septembris), ar ko ieceļ Darba ņēmēju pārvietošanās brīvības padomdevējas komitejas locekļus un viņu aizstājējus (OV C 366, 10.10.2018., 3. lpp.).

            (3)  Padomes Lēmums (2018. gada 15. oktobris), ar ko ieceļ Darba ņēmēju pārvietošanās brīvības padomdevējas komitejas locekļus un locekļu aizstājējus no Portugāles (OV C 376, 18.10.2018., 9. lpp.).

            (4)  Padomes Lēmums (2018. gada 19. novembris), ar ko ieceļ Darba ņēmēju pārvietošanās brīvības padomdevējas komitejas locekļus un locekļu aizstājējus no Itālijas (OV C 421, 21.11.2018., 7. lpp.).

            (5)  Padomes Lēmums (2019. gada 18. februāris), ar ko ieceļ Darba ņēmēju pārvietošanās brīvības padomdevējas komitejas locekļus un locekļu aizstājējus no Grieķijas (OV C 67, 20.2.2019., 2. lpp.).